《送比部张武程老师谪外便道还楚》
明代·何吾驺

击筑高歌行路难，嗟君此别出长安。九年拙吏应多罪，三叠愁弦不敢弹。

过鲁凄凄寒食尽，还荆忽忽暮春残。孟林好问当年事，莫向风前说谪官。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。